Diari Oficial de la Generalitat Valenciana


Sumari del DOGV 6106, del 21-09-2009 (2009/10507)

Judici execució hipotecària 198/2007. Notifiació de la interlocutòria a Eliana Cristina Vasconcellos.
-----------------------------------------------------------------------------------------------------

### Dades del document

Número de DOGV
:   6106

Data del DOGV
:   21-09-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/10750


Data del document
:   16-07-2009

Organisme emissor
:   Jutjat de Primera Instància Número 2 d'Alzira

Tipus de document
:   Edicte

Judici execució hipotecària 198/2007. Notifiació de la interlocutòria a Eliana Cristina Vasconcellos. [2009/10719]  
Antonio Vicente Esteve Mora, secretari del Jutjat de Primera Instància número 2, certifique que en les actuacions referenciades s'ha dictat la resolució que copiada en allò que interessa diu el següent:  
«Interlocutòria número 78/2009   
Jutge que la dicta: José Luis Fenellos Puigcerver.  
Lloc: Alzira (València).  
Data: 27 de febrer de 2009.  
Antecedents de fet  
Primer. La procuradora Carmina Oliver Ferrandis, que actua en nom i representació de Caja de Ahorros del Mediterráneo va formular demanda d'execució contra Eliana Cristina Vasconcellos en la qual s'exposava: que per escriptura pública atorgada davant del notari d'Alzira (València), Alfredo Roca Ferrer amb data 15 de febrer de 2005 i amb número de protocol 388, el seu representat i la deutora indicada concertaren un contracte en el qual el deute es garantia mitjançant garantia hipotecària de la finca següent: habitatge tipus J situat en el cinqué pis alt amb façana al carrer en projecte est, amb accés independent per una porta assenyalada amb el número 401; es compon de vestíbul, menjador estar, corredor de repartiment, quatre dormitoris, solana, bany, lavabo, cuina i una xicoteta terrassa amb safareig, comprén una superfície útil de 89,99 metres quadrats, té com a annex un xicotet traster situat en la mateixa planta assenyalat amb la lletra J, amb una superfície útil de 5,6 metres quadrats i accés directe des del corredor de distribució de l'habitatge. Forma part d'un edifici situat a Alzira, amb façana principal al carrer de la Mare de Déu de la Murta, número 60, inscrita al Registre de la Propietat d'Alzira, al tom 2039, llibre 765 d'Alzira, foli 122, finca 3322.  
Segon. Acompanyava a la demanda primera còpia de l'escriptura a la qual s'ha fet menció, liquidació i saldo efectuada notarialment, interessos del Banc d'Espanya publicats en el Boletín Oficial del Estado i requeriments negatius de pagament, en l'escriptura s'assenyalava com a domicili a efectes de notificacions i requeriments el del carrer de la Mare de Déu de la Murta, número 62, 5, pta. 41, i es fixava com a preu de la finca hipotecada a efectes de subhasta, el de 155.578.  
Tercer. Per interlocutòria de data 17 d'abril de 2007 es va despatxar execució contra la demandada indicada per les quantitats següents: noranta-nou mil cinquanta-un euros amb setanta-tres cèntims per principal i pressupostat per a interessos i costos, i es va notificar esta resolució a l'executat amb lliurament de còpia de la demanda i es va requerir en el domicili fixat en l'escriptura d'hipoteca, perquè en el termini de 10 dies feren efectives les responsabilitats reclamades aportant el certificat registral a què es referix l'article 656 de la Llei 1/2000, d'Enjudiciament Civil, en el qual s'indicava que la hipoteca a favor de l'executant es trobava subsistent i sense cancel·lar, i consta així mateix que s'han realitzat les notificacions a què es referix el número 2n, de l'article 132 de la Llei Hipotecària i 689 de la Llei d'Enjudiciament Civil.  
Quart. A instància de la part executant es van treure els béns embargats a pública subhasta, i s'anunciaren per mitjà d'edictes que es fixaren en el lloc públic d'este Jutjat, i es feia constar la situació possessòria dels béns, així com que el certificat registral estava exposat a la secretaria, i s'entén que tot licitador acceptava com a bastant la titulació existent i que les càrregues o gravàmens anteriors, al crèdit de l'actor continuarien subsistents, i queda subrogat en la responsabilitat derivada d'aquells si la rematada s'adjudicara a favor seu.  
Cinqué. Amb data 13 de novembre de 2008 es va celebrar la subhasta dels béns expressats, que va tindre lloc sense efecte per falta de licitadors.  
Sisé. L'executant, dins del termini establit en l'article 651 de la Llei 1/2000, d'Enjudiciament Civil, ha sol·licitat l'adjudicació dels béns subhastats, per la quantitat de 77.789 que correspon amb el 50% del valor de taxació dels béns així com s'ha practicat taxació de costes i liquidació d'interessos que han ascendit a 8.978,72 euros i 26.704,57 euros respectivament.   
Fonaments de dret  
Primer. Disposa l'article 681.1 de la Llei 1/2000, d'Enjudiciament Civil, que l'acció per a exigir el pagament de deutes garantits per penyora o hipoteca es podrà exercitar directament contra els béns ignorats o hipotecats, subjectant l'exercici a allò disposat en el títol IV del llibre III d'esta, i alhora, el número 4 de l'article 691, establix que la subhasta dels béns hipotecats, es realitzarà d'acord amb el que establixen en esta per a la subhasta de béns immobles.  
Segon. Disposa l'article 671 de la Llei d'Enjudiciament Civil que de no existir postors en l'acte de la subhasta, podrà el creditor demanar l'adjudicació dels béns pel 50% del valor de taxació o per la quantitat que se li dega per tots els conceptes, per la qual cosa, havent-se observat en la tramitació d'esta execució les formalitats i requisits establits en la Llei d'Enjudiciament Civil, especialment pel que fa als requeriments i notificacions a què fa menció l'article 132 de la Llei Hipotecària i 689 de la Llei d'Enjudiciament Civil, i acceptada expressament per l'adjudicatari la subsistència de les càrregues o gravàmens anteriors al crèdit de l'executant i subrogar-se en la responsabilitat derivada d'estos, és procedent aprovar l'adjudicació dels béns subhastats a favor de l'executant, amb els altres pronunciaments inherents.  
Part dispositiva  
1. S'adjudica a l'executant Caja de Ahorros del Mediterráneo amb domicili a València, carrer de Pascual y Genis, número 22 i amb domicili social a Alacant, carrer de Sant Ferran, número 40, CIF H18800107, la finca 3322 del Registre de la Propietat d'Alzira la descripció registral de la qual consta en el primer antecedent de fet d'esta resolució.  
2. Una vegada practicada la taxació de costes i liquidació d'interessos en este procediment no existix cap sobrant.  
3. Consignada la totalitat del preu, si s'escau, faciliteu a l'adjudicatari una testimoniança d'esta resolució amb indicació que s'ha dut a cap la consignació de la diferència entre el preu de l'adjudicació i el de les quantitats endeutades, o, si s'escau, que resultaren estes superiors, perquè li valga de títol i liquidació de l'impost de transmissions patrimonials i actes jurídics documentats.  
4. Una vegada siga ferma esta resolució, lliureu manament al registrador de la propietat d'Alzira perquè procedisca a la cancel·lació de les càrregues posteriors a esta hipoteca.  
Ho acorda i firma el jutge. En done fe».  
Atés que es desconeix l'actual domicili o residència de la part demandada, per provisió de data de hui, el jutge, de conformitat amb el que establixen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte en el tauler d'anuncis del Jutjat i si s'escau en el Diari Oficial de la Comunitat Valenciana per a dur a efecte la diligència a la part demandada.  
Alzira, 16 de juliol de 2009.- El secretari judicial: Antonio Vicente Esteve Mora.